cyanic-selkie/wikianc huggingface dataset:
Պլասիդու դի Կաստրու
Պլասիդու դի Կաստրու (Plácido de Castro), համայնք Բրազիլիայում՝ Ակրի նահանգի կազմում։ Գտնվում է Վալի դու Ակրիի ագլոմերացիայի մարզում։ Մտնում է Ռիու Բրանկուի գավառի կազմի մեջ։ Բնակչությունը կազմում է 17 258 մարդ՝ 2007 թվականի տվյալներով։ Գրավում է 2 047,455 կմ2 տարածք։ Բնակչության խտությունը՝ 8,4 մարդ/կմ²։
Աշխարհագրություն
Կլիման հասարակածային է։
Սպորտ
Քաղաքում գործում է «Պլասիդու դի Կաստրու» ֆուտբոլային ակումբը։
Կատեգորիա:Բրազիլիայի բնակավայրեր Կատեգորիա:Ակրի նահանգի բնակավայրեր
Չուգուևի շրջան (Խարկովի մարզ)
Չուգուևի շրջան (Чугуївський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Չուգուև ։
Աշխարհագրություն
Շրջանի տարածքի մակերեսը կազմում է 1149 կմ²։
Բնակչություն
2005 թվականի մարդահամարի արդյունքներով շրջանում բնակվում էր 49000 մարդ։ Բնակչության խտությունը կազմում էր 42,65 մարդ/կմ²։
Տերմինատոր։ Փրկիչը
«Տերմինատոր։ Փրկիչը» (Terminator Salvation-Տերմինատոր. Փրկություն»), ֆանտաստիկ մարտաֆիլմ՝ նկարահանված ռեժիսոր ՄակՋիի կողմից։ «Տերմինատոր» կինոֆիլմի չորրորդ սերիան է և առաջինը, որտեղ գործողությունները տեղի են ունենում ավտոմեքենաների կռվի ժամանակ։ Ֆիլմը ԱՄՆ-ում էկրանավորվել է 2009 թվականի մայիսի 21-ին ։ Ջոն Քոնորի դերում հանդես է եկել Քրիստիան Բեյլը։
Սյուժե
Ֆիլմի գործողությունները սկսվում են 2003 թվականից։ Մահապատժի դատապարտված բանտարկյալ Մարկուս Ռայթը «Քիբերդայն Սիսթեմս» ընկերության քաղցկեղով հիվանդ աշխատակցուհու՝ դոկտոր Սերենոյ Կոգանի հետ ստորագրում է մահացու պայմանագիր, ըստ որի՝ իր դին հանձնվելու է ընկերության տնօրինությանը։ Քիմիական ներարկմաբ դատավճիռը կայանում է։
Հաջորդ տեսարանում էկրանին հայտնվում են տիտրեր՝ կրկնվելով և լրացնելով առաջին ֆիլմը։ Հետապոկալիպսյան 2018 թվականին Ջոն Քոնորը՝ դիմադրության առաջնորդներից մեկը, դիմակայում է էլեկտրոնային Սկայնետի ուղեղին և տերմինատորների բանակին։ Դիմադրության զինվորներից Քոնորը աստիճանաբար դառնում է գլխավոր հրամանատար, չնայած նա ընդամենը Հակամարտության ջոկատը գլխավորող հրամանատարներից մեկն էր։ Հետախուզության ջոկատի կազմում Քոնորը մասնակցում է Սկայնետի բազաներից մեկի վրա հարձակմանը, որը կազմակերպվել էր Հակամարտության գլխավոր շտաբի կողմից։ Բազայի համակարգչում Ջոնը հայտնաբերում է T-800 տերմինատորների նոր սերիայի նախապատկեր-գծագրերը։ Ջոկատի հրամանատարի հրամանով Քոնորը դուրս է գալիս, որպեսզի իմանա՝ ինչու կապ չկա պաշտպանող օղակի հետ, և տեսնում է Սկայնետի թռչող «որսորդին», ինչպես և ջոկատի սպանված անդամներին։ Նա վազում է դեպի ուղղաթիռը՝ հետևելու օդաչուին, սակայն նա ևս սպանված էր։ Դեռ օդ չբարձրացած՝ ուղղաթիռը վնասվում է հարվածային ալիքից և վթարվում։ Ուղղաթիռի մնացորդներից դուրս եկած Քոնորը տեսնում է բազայի վրա բաձրացող «սունկը», որն առաջացել էր ատոմային պայթյունից։ Այդ պահին Ջոնի ուսերից բռնում և մի կողմ է հրում T-600 սերիայի տերմինատորը, որը մնացել էր առանց ոտքերի։ Տապալված ուղղաթիռի խոշոր տրամաչափի գնդացրով Ջոնը կրակում է մեքենայի վրա։ Հաջորդ տեսարանում ցուցադրվում է նույն վայրը, միայն թե գիշերով։ Բազայի ավերակներից դուրս է սողում Մարկուս Ռայթը։ Նա վերցնում է Հակամարտության ջոկատի սպանված զինվորներից մեկի հագուստը։
Ջոն Քոնորը առանց հրամանատարության թույլտվության ներթափանցում է սուզանավի վրա գտնվող Հակամարտության շտաբ։ Շտաբի ղեկավար գեներալ Էշդաունը պատմում է նրան, որ Սկայնետի բազայի հարձակման շնորհիվ Հակամարտության ուժերը հայտնաբերել են Սկայնետի ապաակտիվացման կոդը, որը թեորեապես պետք է գործի ցանկացած մեքենայի պարագայում։ Քոնորն իր օգնությունն է առաջարկում ազդանշանի գործողության ստուգման գործում։ Գեներալ Լոսենկոն հաղորդում է, որ հաջողության դեպքում մոտակա ժամանակներում Հակամարտության ուժերի կողմից մասսայական հարձակում կկազմակերպվի Սկայնետի դեմ, որի ոչնչացման ցուցակի առաջին տեղում ամբողջ Հակամարտության շտաբն է։ Ցուցակի երկրորդ տողում հենց իր՝ Ջոնի անունն է։ Քոնորի այն հարցին, թե ով է առաջինը, ռուս գեներալը պատասխանում է. «Ինչ-որ քաղաքացիական... Կայլ Ռիզ»։
Այդ ընթացքում Մարկուսը հասնում է Լոս Անջելեսի ավերակներին։ Հեռվից նա T-600-ին նմանեցնում է մարդու և կանչում է նրան։ Տերմինատորը Մարկուսի ուղղությամբ գնդացրային կրակ է բացում։ Նրան փրկում է դիմակով դեռահասը։ Պարզվում է, որ դա Կայլ Ռիզն է, որը Կրոխա անունով համր աղջկա հետ ոչնչացնում է տերմինատորին՝ նրա վրա ծանրություն գցելով։ Մարկուսը Կայլից իմանում է, թե ինչ է կատարվել աշխարհում իր բացակայության ընթացքում։
Իր տեխնիկական թիմի շտաբում Քոնորը ջրային ռոբոտի վրա ազդանշան է փորձարկում։ Փորձը հաջող է ընթանում, և նա որոշում է փորձարկել ազդանշանը սպանություն կատարող թռչող «որսորդի» վրա։ Ջոնը ռադիոուղերձ է ձայնագրում՝ հույսով, որ նրան կլսի իր ապագա հայրը։ Մարկուսը վերանորոգում է Կայլի հին ռադիոն, և նրանք միասին լսում են Քոնորի ուղերձը։ Դրանից հետո նրանք որոշում են մեքենայով ուղևորվել Հակամարտության ջոկատը փնտրելու։ Նորոգելով հին ջիփը՝ Մարկուսն իր երկու ուղեկիցների հետ ճանապարհ է ընկնում։ Լիցքավորման կայանում կանգնելով՝ նրանք ողջ մնացած մարդիկ են գտնում, որոնց հետ պայքար է սկսվում պաշարներին տիրելու համար։ Կռիվն ընդհատում է «հնձվորը», ով ավերում է լիցքավորման կայանը և հափշտակում մարդկանց։ Մարկուսը, պայթեցնելով մեքենայի մոտ գտնվող բենզինով լի ցիստեռնը, փորձում է հեռանալ բեռնատարով, սակայն ՕՈՒ-ն ավերում է կամուրջը։ Կայլն ու Կրոխան դուրս են ընկնում բեռնատարից, բայց նրանց բռնում է օդանավով հնձվորը և փակում մեկուսախցում, որ տանի։ Մարկուսը ցատկում է նրանց հետևից և փորձում ազատել, բայց ընկնում է կիրճը։ Օդում հայտնվում են Հակամարտության ուժերի կործանիչները, սակայն ՕՈՒ-ին հաջողվում է նրանց հեռացնել փոխադրական օդանավից։ Կործանիչներից մեկը վնասվում է, և օդաչուն կատապուլտվում է։ Փրկված Մարկուսը շատ չանցած հայտնաբերում է ճոպաններից կախված օդաչուին։ Պարզվում է, որ օդաչուն Բլեր անունով մի աղջիկ է, որը համաձայնում է Մարկուսին հասցնել Քոնորի Հակամարտության շտաբ։
Ջոնը և Բարնսը ազդանշանը փորձարկում են ՕՈՒ-ի վրա։ Ազդանշանը դարձյալ գործում է, և նա հեշտությամբ ոչնչացնում է մեքենան։ Քոնորը Էշդաունին հաղորդում է արդյունքները, և վերջինս հրամայում է պատրաստվել լայնամասշտաբ հարձակման։ Քոնորի՝ ռոբոտացման կենտրոնից գերիների տարհանման անհանգստությանը գեներալը պատասխանում է մերժումով։
Քոնորի տեխնիկական թիմի բազան պատված է մագնիսային ականներով։ Սովորական մարդը հեշտությամբ կանցնի արգելափակոցները, ինչը և անում է Բլերը։ Մարկուսը հետևում է նրան, սակայն ճանապարհի կեսին նրա ոտքին է կպչում մագնիսային ականը և պայթում։ Մարկուսին հասցնում են բազա։ Քեյթ Քոնորը, Ռայթի կրծքից պատռելով հագուստը, անմիջապես հրամայում է «քանդել» նրան։
Մարկուսը ուշքի է գալիս և տեսնում, որ շղթայակապ կախված է փոսի վրա։ Նրա դիմաց կանգնած է Ջոն Քոնորը։ Պարզվում է, որ Մարկուսը Ջոնին կատարելապես անհայտ տեխնոլոգիայով պատրաստված ռոբոտ է, թեև ինքն էլ դա չգիտեր։ Տերմինատորից Մարկուսը տարբերվում էր կենդանի ուղեղի, թվային ինտերֆեյսի և հզոր մարդկային սրտի առկայությամբ։ Ռայթը հաղորդում է Քոնորին, որ ինքը մարդ է եղել, սակայն Քոնորը չի հավատում։ Քոնորից ծանոթ անուն լսելով՝ Մարկուսն ասում է, որ Կայլ Ռիզը գերի է Սկայնետի մոտ։
Ջոնը լսում է իր մոր՝ Սառա Քոնորի ձայնագրությունները։ Դրանցից և ոչ մեկում նա որևէ հիշատակություն չի գտնում մարդկանցից պատրաստված ռոբոտների մասին։ Այդ ժամանակ Բլերը չի հավատում, որ Մարկուս Ռայթը Սկայնետի պատվիրակն է։ Նա խաբեությամբ պահակակետից շեղում է Բարնսի ուշադրությունը և ազատում Մարկուսին։ Բազայում տագնապ է հայտարարվում, և սկսում են հետապնդել նրանց։ Բլերի շնորհիվ Մարկուսին հաջողվում է կորչել տեսադաշտից։ Քոնորը նրան հետապնդում է ուղղաթիռով, բայց ջրից նրանց վրա հարձակվում են ջրային ռոբոտները։ Մարկուսը Քոնորին փրկում է ռոբոտներից մեկից, որոնք չեն վնասում Մարկուսին՝ համարելով նրան յուրային։ Մարկուսը խնդրում է վստահել իրեն և թույլ տալ ուղևորվել Սան Ֆրանցիսկոյում գտնվող Սկայնետի ռոբոտացման կենտրոն՝ փրկելու Կայլ Ռիզին, և իմանալու՝ ինչ են արել նրան։ Քոնորը նրան կապի միջոց է տալիս։ Ջոնը ռադիոյի եթերով խնդրում է չենթարկվել գլխավոր շտաբի հրամանին և չհարձակվել Սկայնետի վրա մինչև իր հրամանը։ Հետո Ջոնը մոտոտերմինատորի է բռնում և վերածրագրավորելով նրան վերադառնալ բազա՝ ուղևորվում է Սան Ֆրանցիսկո։ Մարկուս Ռայթը, հասնելով Սկայնետի հսկվող տարածք, հանգիստ ներս է մտնում։ Մարկուսը հասնում է գլխավոր համակարգչին և համապատասխանեցնում է իր կենտրոնական մշակիչը Սկայնետի համակարգի հետ։ Ջոնի համար անջատելով պաշտպանական համակարգերը, նա նաև Կայլ Ռիզի հետ կոորդինատներ է հաղորդում։ Զուգահեռաբար նա իմանում է Սկայնետի ամբողջ համակարգի մասին։ Ջոնը թափանցում է Սկայնետի կենտրոնական տարածք և անցնում մարդկային հումքի պահպանության հսկվող տարածք։ Մարկուսը ևս ուշքի է գալիս նույն՝ Սկայնետի կենտրոնում, բայց ամբողջությամբ վերականգնված մաշկով։ Էկրանի վրա հայտնվում է Սերենա Կոգանի հայացքը, ում կերպարով Սկայնետը հաղորդակցվում է Մարկուսի հետ։ Համակարգը Մարկուսին բացահայտում է իր ստեղծման գաղտնիքը և նպատակները։ Մարկուս Ռայթը մեքենաների և մարդու՝ իր տեսակի մեջ միակ հիբրիդը, գործում է այնպես, ինչպես պետք էր Սկայնետին, և Ջոն Քոնորին ուղիղ թակարդի մեջ է բերում։ Անջատման ազդանշանը իրականում կեղծ էր, իսկ Հակամարտության հրամանատարությունն այն որպես իրական էր ընդունել։ Հաղորդիչներն իրականում մոտակա մեքենաներին հաղորդում են ընթացիկ կոորդինատները։ Էշդաունը և Լոզենկոն իրենց կյանքի վերջին րոպեին հասկանում են, թե ինչ սխալ են գործել։ Սուզանավը ոչնչացվում է տորպեդակիր ինքնաթիռի կողմից։
Պայքարի ընթացքում Ջոնին միայն հաջողվում է վերացնել տերմինատորի մաշկային ծածկույթը։ Այդ ընթացքում Կայլը ինքնուրույն դուրս է գալիս կալանքից. առաջին անգամ առերես հանդիպում են հայր ու որդի։ T-800-ից փախչելով՝ նրանք հայտնվում են 800 սերիայի հավաքման տեղամասում։ Ջոնը Կայլին և Կրոխին օգնում է փախչել և ականապատում է տերմինատորների սնուցման աղբյուրները։ Ջոնին օգնության է գալիս Մարկուսը։ Նրանց պայքարի վերջում T-800-ին հաջողվում է կանգնեցնել Մարկուսի սիրտը՝ ուղիղ հարվածելով նրա՝ այդ միակ խոցելի տեղին։ Քոնորը մարտի է բռնվում T-800-ի հետ։ Նրան հաջողվում է տերմինատորի վրա հալված մետաղ թափել։ T-800-ը կանգ է առնում՝ Ջոնի երեսին թողնելով սոսկալի վերքեր։ Քոնորը սկսում է կենդանացնել Մարկուսին, քանի դեռ T-800-ը չէր ազատվել հալված մետաղից։ Ջոնին 2 բարձրավոլտ մալուխներով հաջողվում է կենդանացնել Մարկուսի սիրտը, բայց այդ պահին ազատված տերմինատորը նրա կուրծքը խոցում է պողպատյա ամրանով։ Մարկուսն անմիջապես բարձրանում և Քոնորի կրծքից հանում է ամրանը ու հենց դրանով էլ պոկում T-800-ի գլուխը։
Մարկուսը և Ջոնը ուղղաթիռով թռչում են՝ պայթեցնելով Սկայնետ բազան և ոչնչացնելով նոր սերնդի բոլոր պատրաստված տերմինատորներին։ Բայց Ջոնը ծանր վիրավոր էր և դատապարտված էր մահվան։ Մարկուս Ռայթը զոհում է իր սիրտը Ջոնի փրկության համար։ Այդ ճակատամարտը շահեցին, սակայն պատերազմը դեռ շարունակվում է...
Ստեղծման պատմություն
2007 թվականի նոյեմբերից լուրեր էին շրջում, թե ֆիլմում մասնակցություն կունենա Քրիստիան Բեյլը։ Դրանք հաստատվեցին դեկտեմբերի սկզբում։ Դերասանը խաղում է Ջոն Քոնորի դերը։ 2008 թվականի փետրվարին հայտնի դարձավ, որ ֆիլմում մասնակցություն կունենա Սեմ Ուորթինգտոնը։ Վերջինս Քեմերոն Ջեյմսի երաշխավորության շնորհիվ ստացավ գլխավոր կերպարներից մեկի՝ Մարկուս Ռայթի դերը։ Ֆիլմը ցանկանում էին անվանել Terminator Salvation: The Future Begins :
2009 թվականի մարտին ֆիլմի շնորհանդեսի նախատեսված ավարտից ոչ շատ շուտ Warner Bros. կինոընկերությունը հայտարարում է ֆիլմի վերջաբանը ամբողջովին փոխելու իր որոշման մասին։ Դա արվել էր այն բանից հետո, երբ համացանցում էին հայտնվել ֆիլմի եզրափակիչ հատվածները. Ջոն Քոնորի մահից հետո Հակամարտության ղեկավարները որոշում են ստեղծել արտաքնապես նրան նման մի ռոբոտ ։
Ռեժիսորական վարկած
Գոյություն ունի ֆիլմի ռեժիսորական վարկածը, որի մեջ մտել են մի քանի պահեր, երկխոսություններ և աննշան տեսահատվածներ, որոնք ցույց չեն տրվել կինոթատրոններում։ Ռեժիսորական վարկածում մտած հատվածների ընդհանուր տևողությունը 5 րոպե է։
Դրվագներ, որոնք ավելացվել են ռեժիսորական վարկածում.
Առավել մանրամասն ռեժիսորական վարկածում չօգտագործված կադրերի մասին. Movie-Censorship.com:
=== Ֆիլմում չընդգրկված մասեր ===
Երաժշտություն
Կոմպոզիտոր՝ Դենի Էլֆման։ Էլֆմանը իր պարտիտուրայում օգտագործել է Բրեդ Ֆիդելի գրած «Տերմինատորի» յուրահատուկ թեմաները։
Ֆիլմում հնչած երաժշտության պաշտոնական ցանկ։
Արտաքին հղումներ
Կատեգորիա:2009 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Հետապոկալիպտիկ ֆիլմեր Կատեգորիա:Warner Bros. ֆիլմեր Կատեգորիա:Columbia Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆիլմ-հակաուտոպիա Կատեգորիա:Ամերիկյան մարտաֆիլմեր Կատեգորիա:Բրիտանական մարտաֆիլմեր Կատեգորիա:Գերմանական մարտաֆիլմեր Կատեգորիա:Գերմանական թրիլեր ֆիլմեր Կատեգորիա:Բրիտանական թրիլեր ֆիլմեր Կատեգորիա:Գերմանական դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Իտալական դրամա ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Գերմանական ֆանտաստիկ ֆիլմեր Կատեգորիա:Բրիտանական ֆանտաստիկ ֆիլմեր Կատեգորիա:2000-ականների ֆիլմեր Կատեգորիա:Ֆիլմերի երաժշտություն ըստ Դենի Էլֆմանի
Կազինոյի կողոպուտ
«Կազինոյի կողոպուտ» (Killing Them Softly) ամերիկյան քրեական թրիլլեր, նկարահանված Ջորջ Հիգինսի վեպի հիման վրա։ Ֆիլմի ռեժիսորը Անդրեյ Դոմինիկն է։ Պրեմիերան տեղի է ունեցել Կաննի 65-րդ կինոփառատոնի ընթացքում, որտեղ արժանացել է գլխավոր մրցանակի՝ Ոսկյա արմավենու ճյուղի ։
Սյուժե
2008 թվականի աշնանը՝ համաշխարհային տնտեսական ճգնաժամի ընթացքում ԱՄՆ-ում պետք է տեղի ունենար նախագահական ընտրություններ։ Ջոնի Ամատոն՝ «Փոքրիկ սկյուռ» մականունով   վարձում է իր ընկերոջը՝ Ֆրենկիին և նրա թմրամոլ ընկեր Ռասսելին՝ թալանելու համար ընդհատակյա պոկերի ակումբը, որտեղ խաղում են  տարբեր ոլորտի հանցագործներ։ Հաշվարկը պարզ է. ակումբի սեփականատեր Մարկ Թրթմանը թալանել է նրան 4 տարի առաջ՝ վարձելով երկու հոգու։ Չնայած այն հանգամանքին, որ նա հետագայում խոստովանեց իր հանցանքը, ոչ մի պատիժ չհետևեց դրան։ Եվ ահա հիմա, եթե ակումբը նորից թալանվի, ապա բոլոր կասկածները կընկնեն հենց Մարկի վրա։ Կողոպոտը հաջող է ընթանում, երեքն էլ ստանում են մեծ գումար։
Քաղաքի ընդհատակյա խաղային բոլոր հաստատությունները փակվում են, մաֆիան կրում է կորուստներ։ Խնդիրների լուծման մասնագետ Դիլլոնը, որը մասնակցել էր կազինոյի նախորդ կողոպուտին, քաղաք է ուղարկում Ջեքի Կոգանին։ Առաջին քայլը, որը նա քննարկում է Վարորդի հետ՝ որը բանակցությունների մեջ է մտնում տեղի մաֆիայի պարագլուխների անունից. խոշտանգելով հարցաքննել Տրատմենին։ Այդ գործի համար Կոգանը վարձում է Բարիին և Ստիվիին, որոնք ծեծում են Տրատմենին հասցնելով մարմնական լուրջ վնասվածքներ, (վնասված փայծախ, կոտրված ծնոտ) վերջինս հայտնվում է հիվանդանոցում։ Ջեքին հայտնում է, որ ի սկզբանե համոզված էր, որ Մարկը վերջին դեպքերի հետ ոչ մի կապ չունի, բայց այնուամենայնիվ կարծում է՝ սպանել նրան, որպեսզի ընդհատակյա խաղատների սեփականատերերին հանգստացնի։
Այդ ժամանակ, Ռասսելը որոշում է ներդնել իր չափաբաժին հերոինը և Կեննին պատմում է եկամուտների մասին։ Կեննին ևս աշխատում է Դիլլոնի համար և շուտով Ռասսելի մասին նորությունները հասնում են Կոգանին, վերջինս հաշիվները մաքրում է մնացածների հետ։ Կոգանը սպանում է Տրատմենին և պատրաստվում է վերացնել Ռասսելին և Ֆրենկիին, բայց ոչ Ամատոին (այդ գործը հանձնարում է Միկիին՝ նյույորքցի փորձառու մարդասպանին)։ Կոգանը պատմում է Վարորդին, որ նախընտրում է «սպանել զգուշորեն». կրակել մոտիկ տարածությունից և հանկարծակից. զոհը չպետք է վախ զգա և կամ մեղանչի։ Ամատոն, ճանաչում էր Կոգանին և դա կարող էր ավելորդ բարդություների հանգեցնել։ Երբ ժամանում է Միկին, պարզվում է՝ նա այլևս ոչնչի պիտանի չէ և հայտնում է Կոգանին, որ խախտել է երկրից չհեռանալու պայմանը և գնում է երկարատև հանգստի։
Կոգանը որոշում է ինքնուրույն վերջակետ դնել այս ամենին։ Այդ ժամանակահատվածում Ռասսելին ձերբակալում են Ֆլորիդայում՝  հերոինի մեծ փաթեթով։ Կոգանը ակումբում գտնում Ֆրենկիին և ասում նրան, որ ամեն ինչ գիտի խաղասրահի դեպքի մասին, բայց վերջինս հնարավորություն ունի, եթե օգնի իրեն սպանել Ամատոին։ Վախեցած Ֆրենկին համաձայնում  է, և երեկոյան նա Կոգանի հետ մեքենայի մեջ սպասում է Ամատոյին՝ նրա իսկ սիրուհու տան մոտ․ երբ հայտնվում է Ամատոն, Կոգանը հրացանով սպանում է նրան և Ֆրենկիի հետ միասին հեռանում է։
Գետնանցումի կայանատեղիում, Կոգանը, դուրս գալով մեքենայից՝ հրահանգներ է տալիս Ֆրենկիին և հանկարծակի սպանում է նրան՝ կրակելով գլխին։ Նախագահական ընտրությունների հաջորդ գիշերը, Կոգանը ակումբում հանդիպում է Վարորդին, որպեսզի ստանա երեք սպանության գումարը։ Վարորդը փոխանցում է նրան ծրար, որի մեջ կար երեսուն հազար ամերիկյան դոլար. տասը հազար դոլար յուրաքանչյուր սպանության համար։ Կոգանը ասում է, որ իրեն քիչ են վճարել և, որ Միկին Ամատոյի սպանության համար կպահանջեր տասնհինգ հազար դոլար։ Վարորդը պատճառաբանում է՝ նշելով ֆինանսական ճգնաժամը։
Արտադրություն
Ֆիլմը նկարահանված է Ջորջ Հիգինսի 1974 թվականին գրված «Կոգանի արհեստը» վեպի հիման վրա։ «Կազինոյի կողոպուտ» ֆիլմը ֆինանսական խնդիրների պատճառով նկարահանվել է Նոր Օռլեանում, բայց գործողությունները ինչպես և վեպում տեղի են ունենում Բոստոնում, ինչի մասին վկայում են փողոցների անվանումները .:
Նախագծի մասին հայտարարվել է  2010-ի նոյեմբերին, երբ Բրեդ Փիթն հայտնեց, որ բանակցություններ է վարում՝ ֆիլմում գլխավոր դերակատարության համար։ Փիթը, նախագծին միացավ հաջորդ ամսում։ Մնացած դերերը բաժանվեցին 2011 թվականի  սկզբին։ Ֆիլմի նկարահանումները սկսվեցին Լուիզիանա նահանգում՝ 2011- ի մարտին։
Ծանոթագրություններ
Կատեգորիա:2012 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Ամերիկյան վեպերի էկրանավորումներ Կատեգորիա:Անգլերեն ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան քրեական թրիլեր ֆիլմեր
Ռիբմոն սյուր Անկր
Ռիբմոն սյուր Անկր (Ribemont-sur-Ancre), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 21 կմ արևելք։
Վարշավա (այլ կիրառումներ)
Վարշավա, կարող է վերաբերել՝
Ռիբմոն սյուր Անկր
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 382 աշխատունակ (15-64 տարեկան) բնակիչ, որոնցից ակտիվ էին 284-ը, իսկ ոչ ակտիվները` 98։ Ակտիվության ցուցանիշը կազմում է 74,3 %։ 284 աշխատունակ մարդկանցից աշխատել է 258 անձ (136 տղամարդ և 122 կին)։ Գործազուրկ են եղել 26 անձ (13 տղամարդ և 13 կին)։ 98 անաշխատունակներից 27-ը եղել են աշակերտներ կամ ուսանողներ, 47-ը` թոշակառուներ, իսկ 24-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Լուչանո Բեկկիո
Լուչանո Էկտոր Բեկկիո (Luciano Héctor Becchio, ), արգենտինացի ֆուտբոլիստ, հանդես է գալիս հարձակվողի դիրքում
«Նորվիչ Սիթի» ակումբից առաջ արգենտինացին հանդես է եկել «Լիդս Յունայթեդում», որի կազմում անցկացրել է 200 խաղ և խփել է ավելի քան 80 գոլ։ Զբաղեցնում է 10-րդ տեղը Անգլիայի առաջնությունում «Լիդս» ակումբի լավագույն ռմբարկուների շարքում ։
Լիդս Յունայթեդ
2008 թվականի ամռանը Լուչանոն մեկնել է մասնակցելու դիտումների Լիդսում։ Նա լավ տպավորություն է թողել «Լիդսի» այդ ժամանակվա մարզիչ Գարի Մակալլիստերի վրա, և հուլիսի 31-ին Յորքշիրի ակումբը նրա հետ կնքել է եռամյա պայմանագիր ։ 2009/10 մրցաշրջանում «Լիդսը» շահել է Չեմպիոնշիփին մասնակցելու ուղեգիր, որտեղ զբաղեցրել է երկրորդ տեղը ։ 2013 թվականի հունվարի 1-ին Բեկկիոն խփել է իր 76-րդ գոլը Անգլիայի առաջնությունում և շրջանցել Արթուր Հայդսին՝ դառնալով տասներորդը Անգլիայի առաջնությունում «Լիդսի» ռմբարկուների ցանկում ։
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Անգլիական ֆուտբոլի լիգայի խաղացողներ Կատեգորիա:Լիդս Յունայթեդի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Էդվին Բինգհեմ Քոուփլենդ
Էդվին Բինգհեմ Քոուփլենդ (Edwin Bingham Copeland, ), ամերիկացի բուսաբան, գյուղատնտես, սնկաբան։
Կոուպլենդը ծնվել է 1873 թ. սեպտեմբերի 30-ին Մոնրո քաղաքում։ 1909 թ. ստեղծել է Ֆիլիպինների Լոս Բանոսե քոլեջը, որը հայտնի է ինչպես Ֆիլիպինների Լոս Բանոսա համալսարանը։ Նա 8 տարի (1909-1917) աշխատել է որպես դեկան և բույսերի ֆիզիոլոգ։ Կոուպլենդը մահացել է 1964 թվականի մարտի 16-ին Չիկո քաղաքում։ Էդվին Կոուպլենդը մասնագիտացված է պտերազգիների և սնկաբանության ուսումնասիրման մեջ։
Ծանոթագրություններ
Կատեգորիա:Ամերիկացի գիտնականներ Կատեգորիա:Ամերիկացի բուսաբաններ Կատեգորիա:Ամերիկացի գյուղատնտեսներ Կատեգորիա:Սթենֆորդի համալսարանի շրջանավարտներ Կատեգորիա:Ամերիկացի կենսաբաններ
Fujifilm
Fujifilm Holdings Corporation կամ Fujifilm (富士フイルム株式会社), ճապոնական ընկերություն, հայտնի է որպես տեսախցիկների, ֆոտոժապավենների և կինոժապավենների արտադրող։ Ընկերությունը նաև թողարկում է բժշկան տեխնիկա, հումք կինոարդյունաբերության համար և այլ ապրանքներ։ Fujifilm-ը մտնում է աշխարհի 100 ամենանորարար ընկերություների ցանկի մեջ ըստ Thomson Reuters գործակալության ։
Fujifilm-ը համարվում է աշխարհի մեծագույն տեսախցիկ արտադրողը, որն ունի լաբորատորիաներ, ֆաբրիկաներ և ներկայացուցչություններ Ասիայում, Եվրոպայում և Հյուսիսային Ամերիկայում։
Ընկերության նախագահը Սիգետակա Կամորին է։ Ընկերության գլխավոր գրասենյակը գտնվում է Մինատոյում (Տոկիո, Ճապոնիա).
Արտադրանք
Վերջին 20 տարում Fujifilm ընկերության արտադրանքը անընդհատ ստանում է TIPA մրցանակներ ։
Ընկերության արտադրանքը.
Արտաքին հղումներ
Կատեգորիա:1934 հիմնադրումներ Ճապոնիայում Կատեգորիա:Ճապոնական ընկերություններ Կատեգորիա:ՆԱՍԴԱՔ-ում ցուցակված ընկերություններ Կատեգորիա:Ճապոնական ապրանքանիշեր
Արսեն Միխայլով
Արսեն Պյոտրի Միխայլով, ծագումով ասորի հայ քաղաքական գործիչ, ՀՀ ԱԺ 6-րդ և 7-րդ գումարումների պատգամավոր ։ Անկուսակցական է, «Իմ քայլը» խմբակցության անդամ։
Կենսագրություն
Ծնվել է 1963 թվականի հունվարի 29-ին ասորական ընտանիքում Արզնի գյուղում (այժմ՝ Կոտայքի մարզ), Հայկական ԽՍՀ։ 1981-1983 թվականներին ծառայել է ԽՍՀՄ Զինված ուժերում ։
Կրթություն
1986 թվականին ավարտել է Ռուսաստանի Արդատով քաղաքի գյուղատնտեսական տեխնիկումը։ 2008 թվականին ավարտել է Լվովի Ս.Ձ.Գժիցկու անվան պետական համալսարանի (այժմ՝ Իվան Ֆրանկոյի անվան Լվովի ազգային համալսարան) բժշկագիտություն և անասնաբուծություն ֆակուլտետը։ Մասնագիտությամբ՝ ճարտարագետ-անասնաբույծ ։
Աշխատանքային գործունեություն
1983-1989 թվականներին աշխատել է Արզնի գյուղի սովխոզի կոմերիտական կազմակերպության ազատված քարտուղար։ 1989-1996 թվականներին աշխատել է Արզնի գյուղի սովխոզի կուսակցական կազմակերպության ազատված քարտուղար։ 1997-2017 թվականներին աշխատել է Արզնիի համայնքապետի տեղակալ։
Ընտանիք
Ամուսնացած է, ունի երեք զավակ ։
Ծանոթագրություններ
Կատեգորիա:Արզնի գյուղում ծնվածներ Կատեգորիա:ՀՀ ԱԺ 6-րդ գումարման պատգամավորներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:Ասորիները Հայաստանում
Պեչենեժսկի շրջան
Պեչենեժսկի շրջան (Печенізький район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Պեչենեգի ։
Աշխարհագրություն
Շրջանի տարածքի մակերեսը կազմում է 468 կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
Հակասեմականությունն Իսպանիայում
Հակասեմությունն Իսպանիայում, հակաասեմական դրսևորումներ Իսպանիայում։ Հրեաները մուսուլմանների կողմից օկուպացված Իսպանիայում` Ալ-Անդալուսում զիմմիի կարգավիճակ ունեին, և չնայած բռնությունների դրսևորումներին, ինչպիսին էր, օրինակ, Գրանադայի կոտորածը 1066 թվականին` որոշակի պայմանների դիմաց (դրանք սահմանափակում էին նրանց իրավունքները մուսուլմանների իրավունքների համեմատությամբ) նրանց տրամադրված էր սեփական դավանանքի պաշտպանություն ։ Ալմորավիդների ներխուժումից հետո (11-րդ դար) հրեական բնակչության վիճակը մուսուլմանական տարածքներում վատթարացել է, և Ալխոմադների հարձակումների ժամանակ շատ հրեաներ փախել են հյուսիսային քրիստոնեական թագավորություններ, Լևանտ և Աֆրիկա ։
1492 թվականին, Ալհամբրայի հրամանի համաձայն, Ֆերդինանդ արքան և Իզաբելլա թագուհին հրամայել են երկրից վտարել 800.000 հրեաների` դրանով վերջ դնելով Եվրոպայում ամենամեծ և ամենաազդեցիկ հրեական համայնքին։ Պարտադրված մկրտության վերջնական արդյունքում ձևավորվեց կոնվերսոների դասը, ինկվիզիցիան էլ նացիստական Գերմանիայից հինգ դար առաջ սկսեց հետապնդել հրեաներին «ոչ մաքուր արյան» համար։ 19-րդ դարի վերջին հրեաները միջազգային հրեական դավադրության համատեքստում համարվում էին դավադիրներ։ Խորհրդային հեղափոխությունից և 1920 թվականին Իսպանիայում կոմունիստական կուսակցության հաստատումից հետո «հակաիսպանական ուժերը» առաջին հերթին օտարվեցին «ոչ կառուցողական կոմունիստական վիրուսից», որը հաճախ համարվում էր հրեաներին ուղղորդված ։
Իսպանիայի քաղաքացիական պատերազմի ժամանակ գեներալ Ֆրանկոյի ֆրակցիան և նացիստական Գերմանիան իսպանական աջ ուժերի շրջանակում սկիզբ դրեցին հակասեմությանը։ Հենց 1960-ական թվականներին ի հայտ եկան նեոֆաշիստական և նեոնացիստական առաջին խմբավորումները, ինչպիսին է CEDADE-ն։ Ավելի ուշ իսպանական նեոնացիստները փորձել են հակասեմական ուղղությունն օգտագործել Ֆրանկոյի մահվանից հետո բացատրելու համար քաղաքական անցումը դեմոկրատիային (1976-1982)։ Այն հենվում էր այն նույն գաղափարների վրա, որոնք հնչեցվել էին 1931 թվականին, երբ հռչակվեց Իսպանիայի երկրորդ հանրապետությունը։ 1948-1986 թվականներին Իսրայելը ճանաչված չէր Իսպանիայի կողմից, և այդ երկու երկրների միջև չէին հաստատվել դիվանագիտական կապեր։ 1978 թվականին հրեաները ճանաչվեցին Իսպանիայի լիիրավ քաղաքացիներ։ Ներկայումս հրեական բնակչությունն Իսպանիայում մոտ 40.000 է (նրանցից 20.000-ը բնակվում են հրեական համայնքներում), ինչը կազմում է բնակչության մեկ տոկոսը։ Հրեա բնակչության մեծ մասն ապրում է Իսպանիայի խոշոր քաղաքներում, հատկապես Իբերական թերակղզում, Հյուսիսային Աֆրիկայում կամ կղզիներում ։ Ամեն դեպքում, Ֆրանկոյի ժամանակաշրջանի նախապաշարմունքներն առկա են նաև 21-րդ դարում։ Ելնելով այն փաստից, որ գրեթե բոլոր իսպանացիները կաթոլիկներ են, Իսպանիան շարունակում է մնալ Արևմուտքի ամենից միատարր երկրներից մեկը. իսպանական հուդաֆոբությունը արտացոլում է կրոնական ու էթնիկ միավորվածությունը, որը հիմնված է ենթադրյալ ներքին թշնամու, կաթոլիկ հավատի անկման և սոցիալական ավանդական կարգերի դրույթների վրա ։
Տվյալների վերլուծություն
1980-ական և 1990-ական թվականների հարցումները ցույց են տվել, որ հրեաների մասին իսպանական պատկերացումները երկակի են. ստորացուցիչ կարծրատիպերը, ինչպիսիք են ագահությունը, ժլատությունը, դավաճանությունը հակադրվում են դրական գնահատականներին` աշխատանքային էթիկա, պատասխանատվության զգացում ։ 1998 թվականին իսպանական 145 դպրոցներում 6.000 ուսանողի շրջանում անցկացված հարցումները, որոնք վերաբերել են ռասիստական տրամադրվածությանը, ցույց են տվել, որ հարցվածների 14.9 %-ը պատրաստ էր հրեաներին վտարելու երկրից այն դեպքում, երբ 1993 թվականին այդ նույն ցուցանիշը կազմել էր 12.5 % : 2002 թվականի գարնանը Եվրամիության անդամ շատ երկրներում, այդ թվում` Իսպանիայում, անցել է հակասեմական պատահարների ալիք, որ սկսվել է 2000 թվականի հոկտեմբերին Ալ Ակսա Ինտիֆադայում և տարածվել Մերձավոր Արևելքի կոնֆլիկտի ֆոնին։ 2002 թվականի առաջին կեսի ընթացքում հակասեմության աճ է գրանցվել, որն իր գագաթնակետին է հասել մարտի վերջից մայիսի կեսերը` պայմանավորված մերձավորարևելյան կոնֆլիկտի էսկալացիայով ։
Վարպետը և Մարգարիտան (այլ կիրառումներ)
Վարպետը և Մարգարիտան, կարող է վերաբերել՝
Հակասեմականությունն Իսպանիայում
Տվյալների վերլուծություն
Հետազոտության համաձայն, որը հրատարակվել է 2008 թվականի սեպտեմբերին Վաշինգտոնում Պյու կենտրոնի կողմից` իսպանացիների գրեթե կեսը բացասական կարծիք ունի հրեաների նկատմամբ, ինչը վկայում է այն մասին, որ Իսպանիան Եվրոպայի ամենահակասեմական երկրներից է։ Պյուի հետազոտության համաձայն` իսպանացիների 46 %-ը հրեաներին բացասաբար է վերաբերվել, ինչը մոտ երկու անգամ` 21 %-ով ավելին է 2005 թվականի համանման հարցման տվյալների համեմատ։ Իսպանիան նաև Եվրոպայի միակ երկիրն էր, որտեղ հրեաների նկատմամբ բացասական վերաբերմունքը գերազանցում էր դրական վերաբերմունքին։ Իսպանացիների միայն 37 %-ն է դրական վերաբերմունք դրսևորել հրեաների հանդեպ ։
2009 թվականի սեպտեմբերին ADL-ը հրատարակել է հատուկ հաշվետվություն` «Հասարակական հրապարակի աղտոտում. հակասեմական դիսկուրս Իսպանիայում» վերնագրով։ Հաշվետվությունից հետո ADL-ի տնօրեն Ավրաամ Ֆոքսմանն ասել է. «Մենք խորապես անհանգստացած ենք Իսպանիայում հակասեմության ակտիվացումից, մեծ թվով հրապարակային արտահայտություններից և կարծրատիպերի հասարակական լայն ընկալումից։ Եվրոպական հիմնական երկրներից միայն Իսպանիայում ենք մենք տեսնում ԶԼՄ-ներում հրապարակվող հակասեմական կոպիտ ծաղրանկարներ, փողոցային բողոքներ, որտեղ Իսրայելը մեղադրվում է ցեղասպանության մեջ, իսկ հրեաները ենթարկվում են վիրավորանքների և համեմատվում նացիստների հետ։ [... Կարծիքներն Իսպանիայում հատում են այն սահմանագիծը, որը բաժանում է օրինական քննադատությունը հակասեմականությունից, իսկ արդյունքներն ակնհայտ են. մեր հարցումները ցույց են տալիս հակասմական տրամադրությունների մտահոգիչ աճ» ։
Համաձայն «2010 թվականին Իսպանիայում հակասեմության մասին հաշվետվության», որը պատրաստվել էր «Անհանդուրժողականության դեմ պայքարի» ոչ կառավարական կազմակերպության հետ համատեղ, Իսպանիան տնտեսական մեծ անկում է գրանցել` դառնալով Եվրամիության ամենահակասեմական երկրներից մեկը ։ Իսպանիայի արտաքին գործերի նախարարության կազմակերպած հարցման համաձայն` իսպանացիների 58.4 %-ը կարծում է, որ հրեաները եղել են հզոր, քանի որ վերահսկել են տնտեսությունը և ԶԼՄ-ները, որը 62.2 % է կազմել համալսարանների և 70.5 % քաղաքականությամբ հետաքրքրվողների շրջանում։ Իսպանական համալսարանների ուսանողների առավել քան 60 %-ը հայտարարել է, որ չի ուզում ունենալ համակուրսեցի հրեաներ։ Այլ տվյալներով հարցված իսպանացիների գրեթե մեկ երրորդը (34,6%) անբարյացակամ կամ բացարձակ անբարյացակամ վերաբերմունք է արտահայտել հրեաների նկատմամբ։ Հետաքրքիր է եզրակացությունը, որ հակասեմությունն առավել տարածված է քաղաքական ձախ և ոչ թե աջ ուժերում։ Աջերի 34 %-ը ասել է, որ թշնամաբար է վերաբերվում հրեաներին այն դեպքում, երբ ձախ և կենտրոնական ուժերի 37.7 %-ն է թշնամաբար տրամադրված հրեաների նկատմամբ։ Աջ ուժերի շրջանակում հրեաների նկատմամբ կարեկցանքը (4,9` 1 մինչև 10 սանդղակով) բարձր է միջինից (4.6): Նրանց շրջանակում, ովքեր իրենց համարել են հրեա ժողովրդի նկատմամբ անբարյացակամ, միայն 17 %-ն է դա կապել Մերձավոր Արևելքի հակամարտության հետ։ Հարցվածների գրեթե 30 %-ը ասել է, որ իրենց անբարյացակամությունը հրեաների հանդեպ պայմանավորված է նրանց հավատով, սովորույթներով և կենսակերպով այն դեպքում, երբ սկզբում իսպանացիների 20 %-ն ասել էր, որ իրենք էլ չգիտեն, թե ինչու չեն համակրում հրեաներին ։
Որակյալ հետազոտությունը ցույց է տվել, որ նկատվում է ավանդական հակասեմական հայացքների նվազման միտում, որոնք դեռևս առկա են որոշակի հատվածներում և քաղաքական կամ տնտեսական ոլորտների մարդկանց թվի ավելացման հաշվին ։ Համաձայն որակյալ հետազոտության` 2010 թվականի ապրիլին իսպանական բնակչության 34.6 %-ը իր անբարյացակամ վերաբերմունքն է արտահայտել հրեաների նկատմամբ, մինչդեռ 48 %-ը արտահայտվել է դրական։ Հարկ է նշել, որ հրեաների նկատմամբ անբարայացակամ վերաբերմունքը այն նույն մակարդակին է, ինչ այլ խմբերի նկատմամբ, այդ թվում` ուղղափառների ու բողոքականների։ Հատկապես կարևոր է նշել, որ որպես պրոբլեմների սկզբնաղբյուր` հրեաները նույն մակարդակի վրա են եղել կաթոլիկների հետ։ Արդյունքները ցույց են տվել, որ գոյություն ունեցող բավական միատարր վերաբերունքն առկա է կրոնական տարբեր խմբերի նկատմամբ ընդհանրապես, և հատուկ տարբերակված վերաբերմունք չկա հրեաների հանդեպ։ Հրեաների նկատմամբ ունեցած անբարյացակամ վերաբերմունքի պատճառ հարցվածների 17.5 %-ը նշել է Իսրայելի դերը մերձավորարևելյան կոնֆլիկտում, 31.3 %-ը նշել է բոլոր հակամարտություններում հրեական գործոնը, որի համաձայն նրանք ընկալվում են որպես աշխարհում պրոբլեմներ ստեղծողներ։ Այս արդյունքները հաստատել են, որ հրեաների ու հրեականության նկատմամբ բացասական գնահատականի զգալի մասը իսպանական բնակչության շրջանում կապվում է հրեաների` որպես կրոնական խմբի և Իսրայել պետության վարած քաղաքականության հետ ։ Պատճառների թվում են նաև Իսպանիայում հրեաների առավել կոնֆլիկտայնությունը (հարցվածների 11.4 %): Դա հաստատում է, որ Իսպանիայում բնակչության մի զգալի մասը հրեաներին դիտարկում է օտար խումբ, որի տարածումը բացասական է անդրադառնում այդ խմբի վրա։ Ինչ վերաբերում է Իսրայելին ու Մերձավոր Արևելքին, ապա ինչպես Իսրայելը, այնպես էլ Պաղեստինը բացասական ընկալում ունեն հարցվածների մեծամասնության մոտ։ Մերձավորարևելյան հակամարտության առնչությամբ հարցվածների 67.2 %-ը երկու կողմերին էլ ինչ-որ չափով պատասխանատու են համարել։ Համանման ձևով մերձավորարևելյան կոնֆլիկտին առնչվող հարցերը տվել են արդյունք, որը լեգիտիմ է համարում Իսրայել պետությունը ։
Հակասեմականությունը ԶԼՄ-ներում
Իսպանական ԶԼՆ-ների որոշ կարևոր հատկանիշներ տարբերվում են եվրոպական համանման միջոցներից։ Դրանք են` գաղափարական գծով միակարծություն (մի քանի գրողներ կան, որոնք դուրս են գալիս կարծրատիպերի շրջանակից կամ քննադատում են մեքենայությունները), հակաամերկյան տրամադրություններ (ինտենսիվության մակարդակը Իսպանիայում բարձր էր` պայմանավորված Իրաքի պատերազմում նախկին վարչապետ Ազնարի դերակատարումով` համեմատած սոցիալական կառավարության հակաբուշյան և հակառազմական քաղաքանության հետ), ինտենսիվություն (իսպանական ԶԼՄ-ներում հակաեմական ուղղությունն ավելի ինտենսիվ է, ինչն անթույլատրելի եվրոպական այլ պետություններում)։ Հարկ է նշել, որ բախվելով հակասեմական մեղադրանքներին` մամուլում սովորաբար ժխտում են այն` հայտարարելով, որ նրանք իրավացիորեն քննադատում են Իսրայելի քաղաքականությունը ։
Վերջին տասնամյակի ընթացքում կաթոլիկների պատմական հակասեմական կարծրատիպերը վերադարձել են ԶԼՄ-ներ, երբ հարցը վերաբերել է Մերձավոր Արևելքի հարցի լուսաբանմանը։ Հոգևոր հենքի վրա ձևավորված միջնադարյան հակասեմական ավանդույթները ժամանակ առ ժամանակ ԶԼՄ-ներում արտացոլվել են իսրայելա-արաբական հակամարտության ֆոնին։ Լիբանանի պատերազմի ժամանակ` 2006 թվականին, իսպանական թերթերում ու ամսագրերում հրապարակվել են ծաղրանկարներ, որում իսրայելցիները, Իսրայելն ընդհանրապես և հրեական խորհրդանիշերը կապվել են երեխաների սպանությունների, դաժանության հետ։ Համանման ձևով այն ձուլվել է նոր կարծրատիպերին, ինչպիսիք են անկարգությունների սերմանում, նացիստների օրինակով ուրիշներին հնազանդեցում` երբեմն մեջբերելով ուղիղ համեմատություններ, մինչդեռ այլ դեպքերում համեմատություններն անուղղակի են եղել։ Տրվել են տարբեր բնորոշումներ, օրինակ` «պաղեստինյան Հոլոքոստ», կամ համեմատություններ են անցկացվել Գազայի և համակենտրոնացման ճամբարների միջև ։ Այսպես` 2002 թվականի ապրիլի 23-ին El Jueves («Հինգշաբթի») ամսագիրն իր առաջին էջում հրապարակել է Իսրայելի նախկին վարչապետ Արիել Շարոնի ծաղրանկարը` խոզի դեմքով, գանգաձև գլխով, սվաստիկայով և մակագրությամբ` «Սա վայրի կենդանի է» ։
Իսպանական ԶԼՄ-ներում հակասեմականության ժամանակակից օրինակ է 17.500 հակասեմական թվիթներով հրապարակումը 2014 թվականի մայիսի 18-ին Թել Ավիվում բասկետբոլի իսպանական «Մաքաբի» թիմի հաղթանակի առնչությամբ։ Խաղից հետո իսպանացի բարկացած երկրպագուները իրենց ուղերձում տեղադրել էին հակասեմական վիրավորական հեշթեգ, որը կարճ ժամանակի ընթացքում դարձել էր Twitter-ի ամենահայտնի բառերից մեկն Իսպանիայում։ Հրեական 12 միավորումներ դատարան բողոք են ներկայացրել։ Կազմակերպույթյուններն առանձնացրել են հինգ մարդ, ովքեր Twitter-ում հանդես են եկել իրենց սեփական անուններով` նրանց մեղադրելով ատելություն բորբոքելու մեջ, ինչն Իսպանիայում պատժելի հանցագործություն է և կարող է պատժվել մինչև երեք տարի ազատազրկմամբ ։
Սեկշա (Տալշայի վտակ)
Սեկշա (Секша), գետ Ռուսաստանում, հոսում է Վլադիմիրի մարզում, Բաշկորտոստանի Հանրապետությունում։ Գետաբերանը տեղակայված է Տալշայի գետի աջ ափին՝ 6,6 կմ հեռավորության վրա։ Գետի երկարությունը՝ 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Խամաճիկավար
Շատ դեպքերում խամաճիկավարը ղեկավարում է հենց իր իսկ ստեղծած տիկնիկին, այսինքն հանդես է գալիս նաև որպես տիկնիկագործ (տիկնիկ պատրաստող վարպետ)։ Այդ երկու տերմինները հաճախ են խառնում միմյանց հետ։
Ծանոթագրություններ
Կատեգորիա:Մասնագիտություններ Կատեգորիա:Տիկնիկային թատրոն
Արբինի
Արբինի (Arbigny), համայնք Ֆրանսիայում։ Գտնվում է Ռոն Ալպեր մարզում, Էն գավառում, Պոն դը Վո շրջանում։ Բուրակ ան Բրես շրջանի համայնք է։
INSEE կոդ՝ 01016։
Աշխարհագրություն
Համայնքը տեղակայված է Փարիզից 330 կմ դեպի հարավ-արևելք, 80 կմ Լիոնից հյուսիս, 36 կմ հյուսիս-արևմուտք Բուրակ ան Բրեսа ։
Համայնքի արևմուտքով հոսում է Սոն գետը։
Կլիմա
Կլիման կիսամայրցամաքային է ։ Դիտվում են սառը ձմեռներ և շոգ ամառներ։ Անձրևներ լինում են ոչ հաճախ, հիմնականում ամռանը։
Բնակչություն
2010 թվականին համայնքի բնակչությունը կազմել է 399 մարդ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պերվոմայսկի շրջան (Խարկովի մարզ)
Պերվոմայսկի շրջան (Первомайський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Պերվոմայսկի ։
Աշխարհագրություն
Շրջանի տարածքի մակերեսը կազմում է 1225,3 կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
Ժոել Ռոբլես
Ժոել Ռոբլես Բլասկես (Joel Robles Blázquez, ), ավելի հայտնի է, որպես Ժոել (Joel), իսպանացի ֆուտբոլիստ, դարպասապահ։ Հանդես է գալիս անգլիական «Էվերթոն»-ի կազմում։
Ժոելն իր կարիերան սկսել է «Ատլետիկո Մադրիդ C»-ի կազմում 2008 թվականին, մեկ տարի անց տեղափոխվել է «Ատլետիկո Մադրիդ B», այնուհետև հիմնական թիմ։ 2012 թվականին վարձավճարով տեղափոխվել է «Ռայո Վալեկանո», մեկ տարի անցկացրել է «Ուիգան Ատլետիկ»-ի կազմում։
Ժոելը հանդես է եկել Իսպանիայի Մ16, Մ17, Մ21 և Մ23 հավաքականների կազմում, և մասնակցել է Եվրոպայի երիտասարդական առաջնությանը։
«Ատլետիկո Մադրիդ»
Ժոելն իր կարիերան սկել է իսպանական «Ատլետիկո Մադրիդ»-ի կազմում։ Հանդես է եկել թիմի բոլոր տարիքային կազմերում։ 2009 թվականի դեկտեմեբրի 27-ին իսպանացին թիմի հետ կնքել է 5 տարվա պայմանագիր ։
Իր նորամուտը Ժոելը նշել է 2010 թվականի մայիսի 8-ին՝ Լա Լիգայի շրջանակներում կայացած «Սպորտինգ Խիխոն»-ի դեմ խաղում։ 2010-11 մրցաշրջանում ժոելը հիմնականում եղել է պահեստային դարպասապահ։
2011-12 մրցաշրջանի սկզբում Ժոելը եղել է հիմնական դարպասապահ, այն բանից հետո երբ Դավիդ դե Խեան տեղափոխվել է «Մանչեսթեր Յունայթեդ»։
2012 թվականի հունվարի 31-ին Ռոբլեսը վարձավճարով տեղափոխվել է «Ռայո Վալեկանո»։ Նա իր դեբյուտը իսպանական թիմի կազմում նշել է փետրվարի 5-ին՝ «Ռեալ Սարագոսա»-ի դեմ խաղում ։ հանդիպումն ավարտվել է 2-1 հաշվով։
«Ուիգան Ատլետիկ»
2013 թվականի ձմեռային տրանսֆերային պատուհանի ընթացքում Ռոբլեսը վարձավճարով տեղափոխվել է Պրեմիեր Լիգան ներկայացնող «Ուիգան Ատլետիկ» ։ Նա իր առաջնախաղն անցկացրել է հունվարի 26-ին՝ մասնակցելով Անգլիայի գավաթի խաղարկության շրջանակներում կայացած «Մակլեսֆիլդ Թաուն»-ի դեմ խաղին ։
Պրեմիեր Լիգայի շրջանակներում Ժոելը իր նորամուտը նշել է 2013 թվականի մարտի 17-ին՝ «Նյուքասլ Յունայթեդ»-ի դեմ խաղում։
2013 թվականի մայիսի 11-ին Ժոել Ռոբլեսը մասնակցել է Անգլիայի գավաթի խաղարկության եզրափակչում կայացած «Մանչեսթեր Սիթի»-ի դեմ խաղին։ Հանդիպումն ավարտվել է 1-0 հաշվով՝ «Ուիգան»-ի հաղթանակով ։ Սա պատմության մեջ առաջին դեպքն էր, երբ «Ուիգան»-ը դառնում է Անգլիայի գավաթակիր։
«Էվերթոն»
2013 թվականի հուլիսի 9-ին Ժոել Ռոբլեսը տեղափոխվել է «Էվերթոն» ։ Նա թիմի հետ կնքել է 4 տարվա պայմանագիր։
Նա իր դեբյուտը նշել է դեկտեմբերի 26-ին՝ «Սանդերլենդ»-ի դեմ խաղում։ Նա դաշտ է դուրս եկել 24-րդ րոպեին և փոխարինել է Թիմ Հովարդին։ Հանդիպումն ավարտվել է 1-0 հաշվով՝ «Սանդերլենդ»-ի հաղթանակով ։ Պրեմիր լիգայի շրջանակներում իսպանացին իր առաջին մեկնարկային հանդիպումը անցկացրել է «Սաութհեմփթոն»-ի դեմ խաղում, որն ավարտվել է 2-1 հաշվով՝ մերսիսայդցիների հաղթանակով ։
2015 թվականի հունվարի 13-ին՝ Անգլիայի գավաթի խաղարկության շրջանակներում կայացած «Վեստ Հեմ Յունայթեդ»-ի դեմ հանդիպման հետխաղյա տասնմեկ մետրանոց հարվածների ժամանակ Ժոելը հետ է մղել Ստյուարտ Դաունինգի կատարած հարվածը ։
Թիմ Հովարդի հեռանալուց հետո Ռոնալդ Կումանը Ռոբլեսին լիովին չվստահեց հիմանական դարպասապահի դերը և 2017 թվականի հունիսին գնեց «Սանդերլենդ»-ի դարպասապահ Ջորդան Փիքֆորդին ։
Արտաքին հղումներ
Կատեգորիա:1990 ծնունդներ Կատեգորիա:Հունիսի 17 ծնունդներ Կատեգորիա:Ֆուտբոլի դարպասապահներ Կատեգորիա:Ատլետիկո Մադրիդի ֆուտբոլիստներ Կատեգորիա:Ռայո Վալեկանոյի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Ուիգան Ատլետիկի ֆուտբոլիստներ Կատեգորիա:Ռեալ Բետիսի ֆուտբոլիստներ Կատեգորիա:Խետաֆեի ֆուտբոլիստներ Կատեգորիա:Լեգանեսի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Պերճ Բոշնաղյան
Պերճ Սերգեյի Բոշնաղյան, հայ խորհրդային, ինժեներ-երկրաբան, գիտնական, քաղաքական գործիչ։ Երկրաբանահանքաբանական գիտությունների թեկնածու, պրոֆեսոր։ ՀԽՍՀ վաստակավոր երկրաբան (1970)։ Հայրենական մեծ պատերազմի մասնակից։ ՀՀ ԱԺ պատգամավոր (1999-2003)։
Կենսագրություն
Պերճ Բոշնաղյանը ծնվել է 1920 թվականին Նոր Բայազետ (Գավառ) քաղաքում, մտավորականի ընտանիքում։ 1922 թվականին Բոշնաղյանների ընտանիքը տեղափոխվել է Երևան։ 1938 թվականին ավարտել է միջնակարգ դպրոցը, 1948 թվականին՝ Երևանի պետական համալսարանի երկրաբանական ֆակուլտետը։
Մասնակցություն Երկրորդ աշխարհամարտին
Պերճ Բոշնաղյանը Երևանի պետական համալսարանի չորրորդ կուրսի ուսանող էր, երբ սկսվեց Գերմանա-խորհրդային պատերազմը։ Բոշնաղյանն ավարտելով հետևակային ռազմական ուսումնարանի դասընթացները լեյտենանտի կոչմամբ՝ ծառայության է անցել 89-րդ Հայկական Թամանյան հրաձգային դիվիզիայում։ Կռվել է Թամանի թերակղզու, Կերչի, Սևաստոպոլի, Վարշավայի ազատագրման համար, աչքի ընկել 1-ին Բելոռուսական ռազմաճակատի, Ղրիմի դեսանտային ու Վիսլա-Օդերյան գործողությունների ընթացքում, մասնակցել Բեռլինի գրավմանը։ Վարշավայի մատույցներում մարտերի ժամանակ մարտադաշտից դուրս է բերել ծանր վիրավորված գնդի հրամանատարին և փոխարինելով նրան՝ անձամբ գրոհի տարել գումարտակը։ Պարգևատրվել է մարտական, կառավարական պարգևներով, այդ թվում՝ Կարմիր դրոշի, «Հայրենական պատերազմի» 1-ին աստիճանի (3), Կարմիր աստղի (2) շքանշաններով, ինչպես նաև Կովկասի պաշտպանության համար, Բեռլինի գրավման համար և այլ մեդալներով, արժանացել մայորի կոչման, աշխատել դիվիզիայի 526-րդ հրաձգային գնդի շտաբի պետ։ Պատերազմի ավարտից հետո Բոշնաղյանը շարունակել է ընդհատված ուսումը ։
ՄԱԿ-ի Անվտանգության խորհրդի բանաձևերի ցանկ (801-900)
Ստորև ներկայացված է ՄԱԿ-ի Անվտանգության Խորհրդի 801-ից մինչև 900 բանաձևերի ցանկը, որոնք ընդունվել են ՄԱԿ-ի Անվտանգության Խորհրդի կողմից 1993 թվականի հունվարի 8-ից մինչև 1994 թվականի մարտի 4-ը։
Պերճ Բոշնաղյան
Գործունեություն
Համալսարանն ավարտելուց հետո Բոշնաղյանն աշխատանքի է անցել ՀԽՍՀ ԳԱ երկրաբանության ինստիտուտում, այնուհետև՝ Երևանի պետական համալսարանում, 1948-1999 թվականներին դասավանդել է ԵՊՀ-ում, եղել պրոռեկտոր, երկրաբանական ֆակուլտետի դեկան, կիրառական երկրաբանության ամբիոնի վարիչ։  Հրատարակել է ՀՀ երկրաբանական և բնապահպանական հիմնախնդիրներին նվիրված շուրջ ութսուն աշխատություն և հաշվետվություն ։
Բոշնաղյանը մասնակցել է Հայաստանի շրջաններում կատարվող ճարտարագիտաերկրաբանական հետախուզական և կառույցների նախագծերի հիմնավորման աշխատանքներին. Կապանի հանքային դաշտի ճարտարագիտաերկրաբանական պայմանների բազմակողմանի գնահատում և քարտեզագրում, Վանաձորի հեռանկարային Նոր գլխավոր հատակագծի հիմնավորում, երկրաշարժի գոտու երկրաշարժակայուն և այլ արդիական հիմնախնդիրների ուսումնասիրություն։ Որպես երկրաբան-փnրձագետ տվել է եզրակացnւթյnւն Ագարակի, Ազատի, Արթիկի և Մարմարիկի ջրամբարներից տեղի ունեցող ֆիլտրացման կորուստների պատճառների, ինչպես նաև Սևանա լճից ստորերկրյա արտահոսքի, նրա էկոլոգիական վիճակի վերաբերյալ ։
1999 թվականի մայիսի 30-ին ՀԿԿ համամասնական ընտրացուցակով ընտրվել է ԱԺ պատգամավոր, եղել ԱԺ սոցիալական, առողջապահության և բնության պահպանության հարցերի մշտական հանձնաժողովի անդամ ։ ՀԿԿ խմբակցության անդամ։ ՀԿԿ անդամ։ 1999-2004 թվականներին եղել է  Հայաստանի վետերանների միության նախագահը։
Ծանոթագրություններ
Կատեգորիա:Հայ քաղաքական գործիչներ Կատեգորիա:Հայ պետական գործիչներ Կատեգորիա:Հայրենական մեծ պատերազմի մասնակիցներ Կատեգորիա:Հայ երկրաբաններ Կատեգորիա:Հայ գիտնականներ Կատեգորիա:ՀՀ Ազգային ժողովի պատգամավորներ Կատեգորիա:Հայ պրոֆեսորներ Կատեգորիա:ՀԽՍՀ վաստակավոր երկրաբաններ Կատեգորիա:Հայ ճարտարագետներ Կատեգորիա:ՀԿԿ անդամներ Կատեգորիա:Հայ կոմունիստներ Կատեգորիա:ՀՀ ԱԺ 2-րդ գումարման պատգամավորներ
Վահագն Ազիզյան
Կենսագրություն
Վահագն Ազիզյանը ծնվել է Իրանի մայրաքաղաք Թեհրանում, 1961 թվականի հունիսի 3-ին ։ Նախնական կրթությունն ստացել է տեղի «Ռոստոմ» և «Քուշեշ Մարիամյան» դպրոցներում։
1993 թվականին Ազիզյանն ավարտել է Թեհրանի Հայոց դպրոցների հայրենագիտության դասընթացների 4-ամյա կուրսերը։
Ստեղծագործական կյանք
Վահագն Ազիզյանը թատրոնով հետաքրքրված է եղել դեռևս վաղ տարիքից` մասնակցելով դպրոցական թատրոնի ներկայացումներին։ 1980 թվականին «Շահեն Սարգսյան» թատերախմբում հնարավորություն է ունեցել բեմ բարձրանալու` խաղալով մի շարք դերեր տարբեր ներկայացումներում։ Մասնակցել է նաև մի քանի պիեսների բեմադրական աշխատանքներին։
Դերասանական գործի հետ միաժամանակ զբաղվել է նաև բեմադրական աշխատանքով։ 1955 թվականին Ք. Իսկանդարյանի հետ բեմադրել է շատ մի քանի պարսկերեն պիեսներ («Բումերանգ», «Ճանաչում եք դուք Ծիր Կաթին»)։ 2010 թվականին եղել է Երևանում` «Մեկ ազգ մեկ մշակույթ» փառատոնին ներկայացնելով Ա. Միլլերի «Իմ բոլոր զավակները» պիեսը, որտեղ հանդես է եկել որպես ռեժիսոր` միևնույն ժամանակ կատարելով նաև Ջիմ Բեյլիզի դերը։
Ծանոթագրություններ
Կատեգորիա:Հայ դերասաններ Կատեգորիա:Հայ ռեժիսորներ
Christmas in My Heart
«Christmas in My Heart», գերմանացի երգչուհի, երգերի հեղինակ Սառա Կոնորի երգը։ Այն համանուն Christmas in My Heart ալբոմի գլխավոր սինգլն է։
Naughty but Nice-ի հաջողությունից հետո, Կոնորը թողարկեց իր առաջին Սուրբ Ծննդյան երաժշտությամբ ալբոմը։ Christmas in My Heart սինգլը թողարկվել է Կոնորի շրջագայությոան ժամանակ։ Այն գրավել է 4-րդ հորիզոնականը German Singles Chart-ում։
Ծանոթագրություններ
Կատեգորիա:2005 սինգլներ
Բրեստ (շրջան)
Բրեստ (ֆր.՝ Brest)՝ շրջան (ֆր.՝ Arrondissement), Ֆրանսիայում, Բրետան մարզի շրջաններից մեկը։ Շրջանի դեպարտամենտ՝ Ֆինիստեր։ Սուպերֆակտուրա՝ Բրեստ։ Շրջանի բնակչությունը 2006 թվականի դրությամբ կազմում է 361.877 մարդ։ Բնակչության խտությունը կազմում է 257 մարդ/կմ2։ Շրջանի տարածքը կազմում է 1408 կմ2։
Ծանոթագրություններ
Կատեգորիա:Ֆրանսիայի շրջաններ Կատեգորիա:Ֆինիստեր
Գրիգոր Մելիքսեթյան
Ակումբային կարիերա
Գրիգոր Մելիքսեթյանը «Փյունիկ» ֆուտբոլային դպրոցի սան է։ 2008 թվականից նա եղել է Երևանի ակումբի գլխավոր դարպասապահ։ Հայաստանի առաջնությանը Մելիքսեթյանը մասնակցել է 2007 թվականից։ 2008 թվականի մրցաշրջանից հետո նա ճանաչվել է ամենահուսալի դարպասապահ ։ 2009 թվականի մրցաշրջանի ընթացքում հանդես է եկել հաստատուն կերպով, միայն երբեմն «Փյունիկի» գլխավոր մարզիչ Վարդան Մինասյանը դաշտ է դուրս բերել Էդվարդ Հովհաննիսյանին։ Սակայն մրցաշրջանի վերջնամասում Հովհաննիսյանը ցույց է տվել հասուն խաղ և ավելի լավ է պաշտպանել դարպասը։ Այսպիսով Մելիքսեթյանը ստիպված է առաջին դարպասապահի տեղը զիջել նրան ։
Փոխարինողի դերը Մելիքսեթյանը դուր չեկավ, և 2010 թվականի սկզբին նա սկսեց նոր ակումբ փնտրել։ Մելիքսեթյանը մտադիր էր պայմանագիր կնքել իրանական «Դամաշ» ակումբի հետ ։ Այնուամենայնիվ իր մարզավիճակը չկորցնելու համար Մելիքսեթյանը մարզումների է մասնակցում Դիլիջանի «Իմպուլսի» կազմում ։ Փետրվարին նա պայմանագիր է կնքել «Իմպուլսի» հետ, որը տարվա սկզբին արդեն ձեռք էր բերել բարձր որակավորում ունեցող երկու դարպասապահների՝ Ֆելիքս Հակոբյանին և Արամայիս Ազիզյանին ։ «Իմպուլսի» կազմում առաջին պաշտոնական խաղն անցկացրել է 2010 թվականի մարտի 23-ին երկրի գավաթի խաղարկության շրջանակներում «Փյունիկի» դեմ, որում թիմը պարտվել է 0:1 հաշվով ։ «Իմպուլսում» տիրող մեծ մրցակցության պատճառով ստիպված է եղել նոր ակումբ փնտրել։
Արդյունքում ամառային տրանսֆերային պատուհանի ժամանակ տեղափոխվել է Կապանի «Գանձասար»։ Սակայն չմասնակցելով ոչ մի խաղի՝ նա մեկնում է Իրան, որտեղ պայմանագիր է կնքում «Մես» ակումբի հետ։ Հաջորդ մրցաշրջանը Մելիքսեթյանն սկսել է իրանական «Պայկանում» ։
Կարիերան հավաքականում
Հանդես է եկել Հայաստանի երիտասարդական հավաքականում և մասնակցել 7 հանդիպման։
2012 թվականի հունվարին Մելիքսեթյանը հրավիրվել է Հայաստանի հավաքական՝ մասնակցելու փետրվարյան ընկերական խաղերին Կիպրոսում։ Փետրվարի 28-ին կատարել է իր նորամուտը Հայաստանի հավաքականում՝ մասնակցելով Սերբիայի դեմ խաղին, որում Հայաստանը պարտվել է (0:2) ։
Ընդհանուր՝ 1 խաղ/ -2 գոլ, 0 հաղթանակ, 0 ոչ-ոքի, 1 պարտություն
(ըստ 2012 թվականի փետրվարի 28-ի տվյալների)
Արտաքին հղումներ
Կատեգորիա:Հայ ֆուտբոլիստներ Կատեգորիա:Ֆուտբոլի դարպասապահներ Կատեգորիա:Գանձասարի ֆուտբոլիստներ Կատեգորիա:Փյունիկի ֆուտբոլիստներ Կատեգորիա:Արարատի ֆուտբոլիստներ Կատեգորիա:Ուլիսի ֆուտբոլիստներ Կատեգորիա:Հայաստանի հավաքականի ֆուտբոլիստներ
Սախնովշչինսկի շրջան
Ստեղծվել է 1923 թվականին։ Վարչական կենտրոնը՝ Սախնովշչինա ։